《赋得首厦犹清和》
明代·陈子壮

羲氏鞭日车，滔滔次南陆。暄美良有馀，恢台如未足。

阑薄泛敷与，历历庭端木。栖顿有延景，经营无畏旭。

虽耘下噀田，恒啸东林竹。若榴殷书荣，红芭粲朝霂。

偃仰天宇下，游戏滮池曲。幽廊带合弛，新沚缨斯濯。

既展茂对情，信与风候睦。更获同怀素，时哉以为勖。

作者简介：（1596—1647）明末广东南海人，字集生，号秋涛。万历四十七年进士。授编修。天启四年典浙江乡试，发策刺魏忠贤，削籍。崇祯初起故官，累迁礼部右侍郎，以故除名归。南明弘光帝起为礼部尚书，未至，南京已陷，桂王朱由榔称帝肇庆，授为东阁大学士兼兵部尚书。起兵攻广州，兵败被执死。谥文忠。有《云淙集》、《练要堂稿》、《南宫集》。